CELEX: 31981D0489
Language: el
Date: 1981-05-11 00:00:00
Title: 81/489/ΕΟΚ: Απόφαση τής Επιτροπής τής 11ης Μαΐου 1981 βάσει τής οποίας εξουσιοδοτούνται τό Βασίλειο τού Βελγίου, τό Μεγάλο Δουκάτο τού Λουξεμβούργου καί τό Βασίλειο τών Κάτω Χωρών νά εξαιρέσουν από τήν κοινοτική μεταχείριση τά νήματα εκ βάμβακος μή συσκευασμένα γιά τή λιανική πώληση, καταγωγής Λαϊκής Δημοκρατίας τής Κίνας (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31981D0489

81/489/ΕΟΚ: Απόφαση τής Επιτροπής τής 11ης Μαΐου 1981 βάσει τής οποίας εξουσιοδοτούνται τό Βασίλειο τού Βελγίου, τό Μεγάλο Δουκάτο τού Λουξεμβούργου καί τό Βασίλειο τών Κάτω Χωρών νά εξαιρέσουν από τήν κοινοτική μεταχείριση τά νήματα εκ βάμβακος μή συσκευασμένα γιά τή λιανική πώληση, καταγωγής Λαϊκής Δημοκρατίας τής Κίνας (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 189 της 11/07/1981 σ. 0048

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Μαΐου 1981  βάσει της οποίας εξουσιοδοτούνται το Βασίλειο του Βελγίου, το Μεγάλο Δουκάτο του Λουξεμβούργου και το Βασίλειο των Κάτω Χωρών να εξαιρέσουν από την κοινοτική μεταχείριση τα νήματα εκ βάμβακος μη συσκευασμένα για τη λιανική πώληση, καταγωγής Λαϊκής Δημοκρατίας της Κίνας  (Τα κείμενα στην γαλλική και ολλανδική γλώσσα είναι τα μόνα αυθεντικά)  (81/489/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα οποία τα Κράτη μέλη δύνανται να εξουσιοδοτηθούν να λάβουν έναντι της εισαγωγής ορισμένων προϊόντων, καταγωγής τρίτων χωρών και τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι στις 4 Μαΐου 1981 οι κυβερνήσεις των χωρών της Μπενελούξ υπέβαλαν αίτηση, βάσει του άρθρου 115 παράγραφος πρώτη της συνθήκης, στην Επιτροπή των Ευρωπαϊκών Κοινοτήτων προκειμένου να εξουσιοδοτηθούν να εξαιρέσουν από την κοινοτική μεταχείριση τα νήματα εκ βάμβακος μη συσκευασμένα για λιανική πώληση της κλάσεως 55.05 του Κοινού Δασμολογίου (κατηγορία 1), καταγωγής Λαϊκής Δημοκρατίας της Κίνας, και τα οποία τίθενται σε ελεύθερη κυκλοφορία στα άλλα Κράτη μέλη·  ότι η εισαγωγή στην Κοινότητα των εν λόγω προϊόντων, καταγωγής Λαϊκής Δημοκρατίας της Κίνας, αποτέλεσε αντικείμενο συμφωνίας την οποία διαπραγματεύθηκε η Κοινότης με τη χώρα αυτή · ότι στο πλαίσιο αυτής της συμφωνίας η Λαϊκή Δημοκρατία της Κίνας δεσμεύθηκε να θεσπίσει όλες τις αναγκαίες διατάξεις για να περιορίσει τις εξαγωγές της των εν λόγω προϊόντων, με προορισμό την Κοινότητα, έως ορισμένα ανώτατα όρια·  ότι, προκειμένου να θέσει σε εφαρμογή τη συμφωνία αυτή, καί, για να λάβει υπόψη τα ιδιαίτερα χαρακτηριστικά της, το Συμβούλιο, με τον κανονισμό (ΕΟΚ) αριθ. 3061/79 (2), καθιέρωσε ειδικό κοινό καθεστώς για τις εισαγωγές ορισμένων υφαντουργικών προϊόντων·  ότι, λόγω των διαφορών στις συνθήκες της αγοράς στην Κοινότητα και της ιδιαίτερης ευαισθησίας του τομέα αυτού της κοινοτικής βιομηχανίας, το κοινοτικό αυτό ανώτατο όριο έχει κατανεμηθεί μεταξύ των Κρατών μελών με τρόπο ώστε να ληφθούν υπόψη αυτά τα στοιχεία·  ότι, ως εκ τούτου, υφίστανται διαφορές στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη και ότι η ομοιομορφία των συνθηκών αυτών εισαγωγής είναι δυνατόν να επιτευχθεί μόνο σταδιακά·  ότι οι διαφορές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν εκτροπές στο εμπόριο και ότι οι χώρες της Μπενελούξ έχουν αποδεχθεί από την 1η Ιανουαρίου 1981 τη θέση σε ελεύθερη κυκλοφορία των εν λόγω προϊόντων, καταγωγής των εν λόγω τρίτων χωρών, για ποσό που αντιπροσωπεύει περίπου το 61 % της άμεσης ποσότητας της ποσοστώσεως·  ότι, όσον αφορά την κατάσταση στο σχετικό κλάδο της βιομηχανίας, σύμφωνα με τις πληροφορίες που έχει συγκεντρώσει η Επιτροπή, το σύνολο των εισαγωγών αυτού του προϊόντος καταγωγής τρίτων χωρών αυξήθηκε από 32 237 τόνους κατά το 1978 σε 39 381 τόνους το 1980· ότι το ποσοστό της αγοράς των εισαγομένων αυτών προϊόντων αυξήθηκε από 37 % κατά το 1978 σε 43 % κατά το 1980·  ότι η παραγωγή παρομοίων προϊόντων στην Μπενελούξ ανήλθε σε 52 778 τόνους κατά το 1978, 54 295 τόνους κατά το 1979 και 51 542 τόνους κατά το 1980· ότι το ποσοστό της εσωτερικής αγοράς μειώθηκε από 61 % κατά το 1978 σε 56 % κατά το 1979 και το 1980 ·  ότι η εσωτερική κατανάλωση μειώθηκε από 96 046 τόνους κατά το 1979 σε 91 866 τόνους κατά το 1980·  ότι το απασχολούμενο στα βελγικά κλωστήρια προσωπικό μειώθηκε από 18 313 απασχολούμενους κατά το 1978 σε 14 596 απασχολούμενους στις 30 Νοεμβρίου 1980·  ότι η πραγματοποίηση άλλων εμμέσων εισαγωγών, που αναμένεται να προστεθούν σ' εκείνες που έχουν ήδη πραγματοποιηθεί, ενδέχεται να επιδεινώσει αυτές τις δυσκολίες και να παραβλάψει την επίτευξη των στόχων που επιδιώκονται με τα προαναφερθέντα εμπορικά μέτρα·  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατόν να παράσχουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3·  ότι, δεδομένου ότι εκκρεμεί νόμιμα, ενώπιον των αρχών του Κράτους μέλους το οποίο έχει υποβάλει την αίτηση, αίτηση τίτλου εισαγωγής για ποσότητα 50 τόνων, λόγω της ποσότητάς του δεν είναι δυνατόν να εγκριθεί η αίτηση του Κράτους μέλους με τη χορήγηση παρόμοιας άδειας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Βασίλειο του Βελγίου, το Μεγάλο Δουκάτο του Λουξεμβούργου και το Βασίλειο των Κάτω Χωρών εξουσιοδοτούνται να εξαιρέσουν από την κοινοτική μεταχείριση τα προϊόντα που αναφέρονται κατωτέρω, καταγωγής Λαϊκής Δημοκρατίας της Κίνας, τα οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλων εισαγωγής μετά τις 24 Απριλίου 1981:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 55.05  Κώδικας NIMEXE:  55.05-13, 19, 21, 25, 27, 29, 33, 35, 37, 41, 45, 46, 48, 52, 58, 61, 65, 67, 69, 72, 78, 92, 98  Κατηγορία: 1  // Νήματα εκ βάμβακος μη συνεσκευασμένα δια λιανικήν πώλησιν  //   //  Άρθρο 2  Η παρούσα απόφαση ισχύει μέχρις ότου δημιουργηθούν στην Μπενελούξ νέες δυνατότητες εισαγωγής των εν λόγω προϊόντων έναντι της Λαϊκής Δημοκρατίας της Κίνας και το αργότερο μέχρι τις 31 Δεκεμβρίου 1981.  Άρθρο 3  Η παρούσα απόφαση απευθύνεται στο Βασίλειο του Βελγίου, στο Μεγάλο Δουκάτο του Λουξεμβούργου και στο Βασίλειο των Κάτω Χωρών.  Έγινε στις Βρυξέλλες, στις 11 Μαΐου 1981.  Για την 'Επιτροπή  F. H. J. J. ANDRIESSEN  Μέλος της Επιτροπής  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 345 της 31. 12. 1979, σ. 1.